17/04/2015 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. Desenv. Territ., Coop. e Medio Ambiente
Concesión definitiva de subvencións correspondentes ao programa DP0009: MA ACT “ dirixido aos concellos da provincia de menos de 20.000 habitantes, para a realización de actividades no medio ambiente

Don DIEGO CALVO POUSO, Presidente da Deputación Provincial da Coruña, A Resolución de Presidencia nº 1980 do 11 de febreiro de 2015 (BOP nº 30 do 13 de febreiro de 2015) aproba a concesión provisional de subvencións correspondentes ao programa DP0009: MA ACT - Convocatoria do programa de subvencións dirixido aos concellos da provincia de menos de 20.000 habitantes, para a realización de actividades no ámbito de medio ambiente no 2015, e concede un prazo 10 días hábiles para comunicar, se fora o caso, o desistimento da solicitude, presentar solicitude de reformulación ou de cambio de obxecto da subvención, alegacións ou emenda de erros. Visto que finalizou o prazo concedido aos interesados pola citada resolución e vistas as solicitudes de reformulación ou de cambio de obxecto, alegacións, emendas e desistimentos que os interesados presentaron. Visto que o Concello de Aranga presentou reformulación para súa solicitude con número de expediente 2014990006004, sen que poda considerarse axustada á base 8.3 das Bases Xerais publicadas no BOP nº 209, de 31 de outubro de 2014. Vistos o informe da Sección/do Servizo Servizo de Desenvolvemento Territorial e Medio Ambiente e o informe do Servizo de Fiscalización.1º.- Desestimar a petición de reformulación presentada polo Concello de Aranga por non proceder dita reformulación segundo a base 8.3 das Bases Xerais publicadas no BOP nº 209 de 31 de outubro de 2014.2º.- Aprobar a concesión das subvencións correspondentes ao Programa DP0009: MA ACT - Convocatoria do programa de subvencións dirixido aos concellos da provincia de menos de 20.000 habitantes, para a realización de actividades no ámbito de medio ambiente no 2015, aos concellos seguintes: Total concedido. 149.948,41€ 3º.- Dispor o gasto das subvencións concedidas con cargo á seguinte aplicación orzamentaria: 0520/17221/46201, fase A con núm. operación nº 220150000183 (referencia nº 22015000293), por importe de 149.948,41 €. 4º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 15 de abril de 2015 O PRESIDENTE, SECRETARIO XERAL, D. Diego Calvo Pouso D. José Luis Almau Supervía